ประกาศคณะกรรมการกํากับหลักทรัพย์และตลาดหลักทรัพย์

ที่ กจ. 46/2548

เรื่อง การยื่นและการยกเว้นการยื่นแบบแสดงรายการข้อมูล

การเสนอขายหลักทรัพย์

(ฉบับที่ 15)

 

 อาศัยอํานาจตามความในมาตรา 14 มาตรา 64(2) และ(3) มาตรา 67 มาตรา 69(11) มาตรา 70(9) และมาตรา 71(5) แห่งพระราชบัญญัติหลักทรัพย์และตลาดหลักทรัพย์ พ.ศ.2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคลซึ่งมาตรา 29 ประกอบกับมาตรา 35 มาตรา 36 มาตรา 45 มาตรา 48 และมาตรา 50 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ ดังต่อไปนี้

 ข้อ 1 ให้ยกเลิกความใน (9) ของข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 44/2543 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ ลงวันที่ 15 ตุลาคม พ.ศ. 2543 และให้ใช้ความต่อไปนี้แทน

 “(9) “บริษัท” หมายความว่า บริษัทจํากัด บริษัทมหาชนจํากัด และให้หมายความรวมถึงนิติบุคคลตามกฎหมายเฉพาะ”

 ข้อ 2 ให้เพิ่มความต่อไปนี้เป็น (9/3) ของข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 44/2543 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ ลงวันที่ 15 ตุลาคม พ.ศ. 2543 ซึ่งแก้ไขเพิ่มเติมโดยประกาศคณะกรรมกากํากับหลักทรัพย์และตลาดหลักทรัพย์ ที่ กจ. 17/2548 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ (ฉบับที่ 13) ลงวันที่ 15 กุมภาพันธ์ พ.ศ. 2548

 “(9/3) “นิติบุคคลตามกฎหมายเฉพาะ” หมายความว่า นิติบุคคลที่มีกฎหมายเฉพาะจัดตั้งขึ้นโดยมีวัตถุประสงค์ในการประกอบธุรกิจ”

 ข้อ 3 ให้เพิ่มความต่อไปนี้เป็น (19/1) ของข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 44/2543 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ ลงวันที่ 15 ตุลาคม พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 17/2548 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ (ฉบับที่ 13) ลงวันที่ 15 กุมภาพันธ์ พ.ศ. 2548

 “(19/1) “หุ้นอ้างอิง” หมายความว่า หุ้นอ้างอิงตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการขออนุญาตและการอนุญาตให้เสนอขายใบสําคัญแสดงสิทธิอนุพันธ์ที่ออกใหม่”

 ข้อ 4 ให้ยกเลิกความใน (ข) ของ (4) ในข้อ 6 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 44/2543 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ ลงวันที่ 15 ตุลาคม พ.ศ. 2543 และให้ใช้ความต่อไปนี้แทน

 “(ข) บริษัทที่ออกหลักทรัพย์เป็นนิติบุคคลตามกฎหมายเฉพาะที่ได้ทําข้อตกลงไว้กับสํานักงานยินยอมที่จะปฏิบัติดังนี้

 1. จัดทําและส่งงบการเงินและรายงานเกี่ยวกับฐานะการเงินและผลการดําเนินงานตามหลักเกณฑ์ เงื่อนไข และวิธีการที่คณะกรรมการ ก.ล.ต. ประกาศกําหนดตามความในมาตรา 56

1. รายงานต่อสํานักงานโดยไม่ชักช้าเมื่อมีเหตุการณ์ตามมาตรา 57”

ข้อ 5 ให้เพิ่มความต่อไปนี้เป็นข้อ 6/1 และข้อ 6/2 ในส่วนที่ 2 ลักษณะการเสนอขายหลักทรัพย์ที่ได้รับยกเว้น ของหมวด 1 การยกเว้นการยื่นแบบแสดงรายการข้อมูลและร่างหนังสือชี้ชวน แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 44/2543 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ ลงวันที่ 15 ตุลาคม พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 46/2545 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ (ฉบับที่ 6) ลงวันที่ 5 พฤศจิกายน พ.ศ. 2545

 “ข้อ 6/1 การยกเว้นการยื่นแบบแสดงรายการข้อมูลและร่างหนังสือชี้ชวน  
ต่อสํานักงานตามส่วนที่ 2 ของหมวดนี้ ให้อยู่ภายใต้เงื่อนไขดังต่อไปนี้

(1) ผู้เสนอขายหลักทรัพย์ต้องไม่โฆษณาการเสนอขายหลักทรัพย์เป็นการทั่วไป

1. ในกรณีที่ผู้เสนอขายหลักทรัพย์ประสงค์จะแจกจ่ายเอกสารเกี่ยวกับหลักทรัพย์ที่จะเสนอขายหรืออยู่ระหว่างเสนอขาย ผู้เสนอขายหลักทรัพย์ต้องแจกจ่ายเอกสารดังกล่าวให้แก่ผู้ลงทุนโดยเฉพาะเจาะจงเท่านั้น

 ความในวรรคหนึ่งไม่ใช้บังคับกับกรณีการเสนอขายหลักทรัพย์ที่เข้าลักษณะตามข้อ 6/2 ข้อ 8(5)(ข) ข้อ 8/1(2) และ (3) และข้อ 9(3)(ข) 

 ข้อ 6/2 การเสนอขายหลักทรัพย์ที่กระทําโดยการเปิดให้บุคคลทั่วไปเข้าเสนอราคาและกําหนดเงื่อนไขไว้อย่างชัดเจนว่า ผู้ได้รับคัดเลือกให้ซื้อหลักทรัพย์ที่ออกโดยบริษัทแต่ละแห่ง ต้องเป็นบุคคลเพียงหนึ่งรายหรือหนึ่งกลุ่ม ทั้งนี้ ในกรณีที่ผู้ได้รับเลือกเป็นกลุ่มบุคคล กลุ่มดังกล่าวต้องประกอบด้วยบุคคลจํานวนไม่เกินสิบราย ได้รับยกเว้นการยื่นแบบแสดงรายการข้อมูลและร่างหนังสือชี้ชวนต่อสํานักงาน”

ข้อ 6 ให้ยกเลิกความใน (2) ของข้อ 8/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 44/2543 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ ลงวันที่ 15 ตุลาคม พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 34/2547 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ (ฉบับที่ 10) ลงวันที่ 15 มิถุนายน พ.ศ. 2547 และให้ใช้ความต่อไปนี้แทน

“(2) การเสนอขายตั๋วเงินระยะสั้นที่ออกโดยบริษัทจดทะเบียน ซึ่งในกรณีเป็นการเสนอขายที่ไม่เข้าลักษณะตาม ข้อ 6(5) หรือในส่วนที่เกินสิบฉบับตาม (1) หรือเป็นการเสนอขายต่อผู้ลงทุนสถาบัน ให้แจกจ่ายรายงานการวิเคราะห์การจัดอันดับความน่าเชื่อถือของตั๋วเงินระยะสั้น ของบริษัทที่ออกตั๋วเงินระยะสั้น หรือของผู้รับอาวัลหรือผู้ค้ําประกันเป็นเอกสารประกอบการเสนอขายด้วยสําหรับการเสนอขายในครั้งแรก”

ข้อ 7 ให้เพิ่มความต่อไปนี้เป็น (3) ของข้อ 8/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 44/2543 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ ลงวันที่ 15 ตุลาคม พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 34/2547 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ (ฉบับที่ 10) ลงวันที่ 15 มิถุนายน พ.ศ. 2547 

“(3) การเสนอขายตั๋วเงินระยะสั้นที่ออกโดยบริษัทที่มิใช่บริษัทจดทะเบียนในทอดต่อ ๆ ไป ซึ่งได้มีการยื่นแบบแสดงรายการข้อมูลและร่างหนังสือชี้ชวนสําหรับตั๋วเงินระยะสั้นนั้นแล้วตั้งแต่การเสนอขายในครั้งแรก”

 ข้อ 8 ให้ยกเลิกความในข้อ 9 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 44/2543 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ ลงวันที่ 15 ตุลาคม พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 38/2548 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ (ฉบับที่ 14) ลงวันที่ 3 ตุลาคม พ.ศ. 2548 และให้ใช้ความต่อไปนี้แทน  
 “ข้อ 9 เว้นแต่เป็นกรณีที่มีข้อกําหนดไว้เป็นการเฉพาะในประกาศนี้หรือประกาศอื่นให้การเสนอขายหลักทรัพย์ที่มีลักษณะใดลักษณะหนึ่งดังต่อไปนี้ ได้รับยกเว้นการยื่นแบบแสดง

รายการข้อมูลและหนังสือชี้ชวนต่อสํานักงาน

 (1) การเสนอขายหลักทรัพย์ต่อผู้ลงทุนโดยเฉพาะเจาะจง ซึ่งทําให้มีผู้ถือหลักทรัพย์ประเภทเดียวกันทุกรุ่นทุกลักษณะที่ออกโดยผู้ออกหลักทรัพย์นั้นไม่เกินสามสิบห้าราย ณ ขณะใดขณะหนึ่ง

 (2) การเสนอขายหลักทรัพย์ต่อผู้ลงทุนสถาบัน

 (3) การเสนอขายหลักทรัพย์ในทอดต่อ ๆไป ซึ่งเข้าลักษณะใดลักษณะหนึ่งดังต่อไปนี้

 (ก) การเสนอขายหลักทรัพย์ที่มีข้อจํากัดการโอน และเสนอขายโดยไม่ขัดกับข้อจํากัดการโอนดังกล่าว

1. การเสนอขายหลักทรัพย์ที่ไม่มีข้อจํากัดการโอน และได้มีการยื่นแบบแสดงรายการข้อมูลและร่างหนังสือชี้ชวนสําหรับการเสนอขายหลักทรัพย์ดังกล่าวไว้แล้วตั้งแต่การเสนอขายในครั้งแรก โดยผู้ออกหลักทรัพย์ยังมีการนําส่งงบการเงินหรือรายงานเกี่ยวกับฐานะการเงินและผลการดําเนินงานตามหน้าที่ที่กําหนดในประกาศคณะกรรมการ ก.ล.ต. ที่ออกตามความในมาตรา 56 หรือผู้ออกหลักทรัพย์ได้ปฏิบัติตามข้อตกลงที่ได้ให้ไว้กับสํานักงานตามข้อ 6(4)(ข) ในส่วนที่ 1 ของหมวดนี้โดยอนุโลม แล้วแต่กรณี”

 ข้อ 9 ให้ยกเลิกความในข้อ 11/3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 44/2543 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ ลงวันที่ 15 ตุลาคม พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 46/2545 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ (ฉบับที่ 6) ลงวันที่ 5 พฤศจิกายน พ.ศ. 2545 และให้ใช้ความต่อไปนี้แทน

“ข้อ 11/3 ให้ผู้เสนอขายหลักทรัพย์ตามส่วนนี้ รายงานผลการขายหลักทรัพย์ตามหลักเกณฑ์ต่อไปนี้

 (1) ในกรณีเป็นการเสนอขายหลักทรัพย์ที่เข้าลักษณะตามข้อ 6/2 ข้อ 8(5)(ข) ข้อ 8/1(2) และ (3) และข้อ 9(3)(ข) ให้ผู้เสนอขายรายงานผลการขายหลักทรัพย์ตามหลักเกณฑ์ เงื่อนไข และวิธีการที่สํานักงานประกาศกําหนดตามความในมาตรา 81 ในส่วนที่ใช้บังคับกับการรายงานผลการขายหลักทรัพย์ประเภทดังกล่าวต่อประชาชน โดยอนุโลม 

(2) ในกรณีอื่นนอกจาก (1) ให้ผู้เสนอขายหลักทรัพย์รายงานผลการขายหลักทรัพย์ต่อสํานักงานภายในสิบห้าวันนับแต่วันปิดการเสนอขาย โดยให้แสดงรายละเอียดดังต่อไปนี้

1. วันที่เสนอขายหลักทรัพย์
2. ประเภท ลักษณะ และชื่อเฉพาะของหลักทรัพย์ (ถ้ามี)
3. จํานวนหลักทรัพย์ที่เสนอขายทั้งหมด และจํานวนหลักทรัพย์ที่ขายได้ทั้งหมด
4. ราคาของหลักทรัพย์ที่เสนอขาย ราคาและอัตราใช้สิทธิ (กรณีที่เป็นการเสนอขายหลักทรัพย์แปลงสภาพ) และในกรณีหลักทรัพย์ที่เสนอขายหรือหุ้นรองรับหลักทรัพย์ที่เสนขายเป็นหุ้นที่จดทะเบียนซื้อขายในตลาดหลักทรัพย์ ให้ระบุราคาตลาดของหุ้นนั้น วันที่ใช้ในการคํานวณแหล่งอ้างอิงของราคาตลาด พร้อมทั้งวิธีการคํานวณราคาตลาดดังกล่าวด้วย
5. ชื่อและที่อยู่ของผู้ซื้อหลักทรัพย์ และจํานวนที่ผู้ซื้อหลักทรัพย์แต่ละรายได้รับจัดสรร

 (ฉ) ชื่อ สถานที่ติดต่อ และหมายเลขโทรศัพท์ ของผู้รายงานผลการขาย”

 ข้อ 10 ให้ยกเลิกความในข้อ 12/2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 44/2543 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ ลงวันที่ 15 ตุลาคม พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 55/2547 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ (ฉบับที่ 11) ลงวันที่ 17 พฤศจิกายน พ.ศ. 2547 และให้ใช้ความต่อไปนี้แทน

“ข้อ 12/2 แบบแสดงรายการข้อมูลที่ต้องยื่นต่อสํานักงานตามข้อ 12 ให้เป็นดังนี้

1. การเสนอขายหลักทรัพย์ทุกประเภทและทุกลักษณะที่ไม่ได้มีข้อกําหนดไว้เป็นประการอื่นโดยเฉพาะ ให้ใช้แบบ 69-1 ท้ายประกาศนี้
2. การเสนอขายหุ้นกู้ที่มีลักษณะดังต่อไปนี้ หากมิใช่หุ้นกู้แปลงสภาพ ให้เลือกใช้แบบ 69-1 หรือแบบ 69-2 ท้ายประกาศนี้
	1. การเสนอขายหุ้นกู้ที่ออกใหม่โดยบริษัทจดทะเบียนหรือนิติบุคคลตามกฎหมายเฉพาะ
3. การเสนอขายหุ้นกู้ที่ออกใหม่โดยบริษัทที่มิใช่บริษัทจดทะเบียน และในรอบระยะเวลาหนึ่งปีที่ผ่านมา บริษัทที่ออกหุ้นกู้นั้นได้เคยยื่นแบบ 69-1 ท้ายประกาศนี้ ต่อสํานักงานสําหรับการเสนอขายหุ้นกู้ในครั้งก่อนแล้ว
4. การเสนอขายหลักทรัพย์ที่เข้าลักษณะดังต่อไปนี้ ให้ใช้แบบ 69-3 ท้ายประกาศนี้
	1. การเสนอขายหุ้นกู้ที่ออกใหม่เพื่อการแปลงสินทรัพย์เป็นหลักทรัพย์
	2. การเสนอขายหุ้นกู้อนุพันธ์
5. การเสนอขายหลักทรัพย์ที่เข้าลักษณะดังต่อไปนี้ ให้เลือกใช้แบบ 69-1 แบบ 69-2 หรือแบบ 69-3 ท้ายประกาศนี้

(ก) การเสนอขายหุ้นกู้ที่ออกใหม่ต่อผู้ลงทุนสถาบัน โดยมีการจดข้อจํากัดการโอนให้จํากัดอยู่ในผู้ลงทุนสถาบัน

1. การเสนอขายหุ้นกู้ระยะสั้นหรือตั๋วเงินระยะสั้น
2. การเสนอขายตั๋วเงินที่ออกโดยสถาบันสินเชื่อเพื่อธุรกิจหลักทรัพย์หรือบุคคลอื่นใดตามที่สํานักงานประกาศกําหนด ต่อผู้ลงทุนสถาบัน
3. การเสนอขายใบสําคัญแสดงสิทธิที่จะซื้อหุ้นที่มีลักษณะตามข้อ 12/1(4)

 (5) การเสนอขายใบสําคัญแสดงสิทธิอนุพันธ์ ให้ใช้แบบ 69-dw ท้ายประกาศนี้”

 ข้อ 11 ให้เพิ่มความต่อไปนี้เป็นข้อ 12/3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 44/2543 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ ลงวันที่ 15 ตุลาคม พ.ศ. 2543

 “ข้อ 12/3 งบการเงินและงบการเงินรวมของบริษัทที่ออกหลักทรัพย์ที่เปิดเผยในแบบแสดงรายการข้อมูลและร่างหนังสือชี้ชวนต้องเป็นไปตามหลักเกณฑ์ที่กําหนดตามประกาศคณะกรรมการ ก.ล.ต. ที่ออกตามความในมาตรา 56 โดยอนุโลม”

 ข้อ 12 ให้ยกเลิกความในวรรคสองของข้อ 20 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ.44/2543 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ ลงวันที่ 15 ตุลาคม พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 55/2547 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ (ฉบับที่ 11) ลงวันที่ 17 พฤศจิกายน พ.ศ. 2547 และให้ใช้ความต่อไปนี้แทน

 “ในกรณีที่เป็นการเสนอขายหุ้นกู้ระยะสั้นที่ออกใหม่ ตั๋วเงินระยะสั้นที่ออกใหม่ เฉพาะที่มีกําหนดเวลาใช้เงินไม่เกินสองร้อยเจ็ดสิบวัน การเสนอขายตั๋วเงินที่ออกและเสนอขายต่อผู้ลงทุนสถาบันตามข้อ 12/2(4)(ค) หรือพันธบัตรที่ออกใหม่ที่มีกําหนดระยะเวลาชําระหนี้ไม่เกินสองร้อยเจ็ดสิบวัน เมื่อบริษัทที่ออกหลักทรัพย์นั้นได้ยื่นแบบแสดงรายการข้อมูลและร่างหนังสือชี้ชวนต่อสํานักงานในการเสนอขายหลักทรัพย์ครั้งแรกแล้ว ในการเสนอขายครั้งต่อไป ให้บริษัทปฏิบัติตามมาตรา 66 โดยอนุโลม”

ข้อ 13 ให้ยกเลิกความใน (4) ของหัวข้อ 1 ลักษณะการประกอบธุรกิจ ในส่วนที่ 2 บริษัทที่ออกใบสําคัญแสดงสิทธิอนุพันธ์ ของแบบ 69-dw ท้ายประกาศคณะกรรมการกํากับหลักทรัพย์และตลาดหลักทรัพย์ ที่ กจ. 44/2543 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ ลงวันที่ 15 ตุลาคม พ.ศ. 2543 และให้ใช้ความต่อไปนี้แทน

“(4) การบริหารความเสี่ยง

ให้อธิบายวิธีการบริหารความเสี่ยง และในกรณีที่บริษัทบริหารความเสี่ยงโดยการทําสัญญาซื้อขายล่วงหน้าที่มีข้อกําหนดและเงื่อนไขให้บริษัทเป็นผู้ได้รับชําระหนี้จากคู่สัญญาในจํานวนและระยะเวลาเดียวกันหรือใกล้เคียงกันกับจํานวนและระยะเวลาที่บริษัทต้องชําระหนี้ให้ผู้ถือใบสําคัญแสดงสิทธิอนุพันธ์ (back to back agreement) ให้ระบุพร้อมทั้งแสดงรายละเอียดของผู้ที่เป็นคู่สัญญาบริหารความเสี่ยงดังกล่าวในส่วนที่ 3 ด้วย”

ข้อ 14 ให้ยกเลิกความนําในส่วนที่ 3 ผู้ค้ําประกันการชําระหนี้ตามใบสําคัญแสดงสิทธิอนุพันธ์ และผู้ที่เป็นคู่สัญญาบริหารความเสี่ยงของบริษัทที่ออกใบสําคัญแสดงสิทธิอนุพันธ์ของ แบบ 69-dw ท้ายประกาศคณะกรรมการกํากับหลักทรัพย์และตลาดหลักทรัพย์ ที่ กจ. 44/2543 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ ลงวันที่ 15 ตุลาคม พ.ศ. 2543 และให้ใช้ความต่อไปนี้แทน

 “ในกรณีที่บริษัทจัดให้มีผู้ค้ําประกันการชําระหนี้ตามใบสําคัญแสดงสิทธิอนุพันธ์หรือจัดให้มีการทําสัญญาซื้อขายล่วงหน้าที่มีข้อกําหนดและเงื่อนไขให้บริษัทเป็นผู้ได้รับชําระหนี้จากคู่สัญญาในจํานวนและระยะเวลาเดียวกันหรือใกล้เคียงกันกับจํานวนและระยะเวลาที่บริษัทต้องชําระหนี้ให้ผู้ถือใบสําคัญแสดงสิทธิอนุพันธ์ (back to back agreement) ให้แสดงข้อมูลของผู้ค้ําประกัน หรือผู้ที่เป็นคู่สัญญาบริหารความเสี่ยงของบริษัทที่ออกใบสําคัญแสดงสิทธิอนุพันธ์ ดังนี้”

ข้อ 15 ให้เพิ่มความต่อไปนี้เป็นหมายเหตุประกอบหัวข้อ 1 หุ้นอ้างอิง กรณีเป็นการเสนอขายใบสําคัญแสดงสิทธิอนุพันธ์ในหุ้น ในส่วนที่ 4 หุ้นอ้างอิงหรือดัชนีอ้างอิง ของแบบ 69-dw ท้ายประกาศคณะกรรมการกํากับหลักทรัพย์และตลาดหลักทรัพย์ ที่ กจ. 44/2543 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ ลงวันที่ 15 ตุลาคม พ.ศ. 2543 

“หมายเหตุ ในกรณีที่หุ้นอ้างอิงเป็นใบแสดงสิทธิในผลประโยชน์ที่เกิดจากหลักทรัพย์อ้างอิงที่มีหลักทรัพย์รองรับเป็นหุ้น ให้เปิดเผยข้อมูลของบริษัทที่ออกหุ้นที่ใช้เพื่อรองรับใบแสดงสิทธิและหุ้นดังกล่าวเช่นเดียวกับการเปิดเผยข้อมูลของบริษัทที่ออกใบแสดงสิทธินั้นด้วย”

 ข้อ 16 ให้เพิ่มแบบ 69-3 ท้ายประกาศนี้ เป็นแบบท้ายประกาศคณะกรรมการกํากับหลักทรัพย์และตลาดหลักทรัพย์ ที่ กจ. 44/2543 เรื่อง การยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ ลงวันที่ 15 ตุลาคม พ.ศ. 2543

 ข้อ 17 ประกาศนี้ให้มีผลใช้บังคับตั้งแต่วันที่ 16 ตุลาคม พ.ศ. 2548 เป็นต้นไป เว้นแต่ผู้ขออนุญาตเป็นบริษัทจํากัดที่จัดตั้งตามกฎหมายไทย การปฏิบัติตามข้อกําหนดเกี่ยวกับการจัดทํา

งบการเงินและงบการเงินรวมตามมาตรฐานการบัญชีที่ใช้บังคับกับบริษัทมหาชนจํากัด ให้เริ่มตั้งแต่

งบการเงินประจํางวดการบัญชีที่สิ้นสุดในปี พ.ศ. 2548 และงบการเงินรายไตรมาสของปีบัญชีดังกล่าวเป็นต้นไป

######  ประกาศ ณ วันที่ 12 ตุลาคม พ.ศ. 2548

 (นายทนง พิทยะ)

 รัฐมนตรีว่าการกระทรวงการคลัง

 ประธานกรรมการ คณะกรรมการกํากับหลักทรัพย์และตลาดหลักทรัพย์